
PATVIRTINTA
Lietuvos Respublikos Vyriausybės 
2020 m.                           d. nutarimu Nr. 

[bookmark: OLE_LINK2]INFORMACIJOS APIE SKELBIAMĄ ŠIAURĖS ATLANTO SUTARTIES ORGANIZACIJOS KONKURSĄ PATEIKIMO IR PATIKIMUMO DEKLARACIJOS IŠDAVIMO TVARKOS APRAŠAS

I SKYRIUS
BENDROSIOS NUOSTATOS

1. Informacijos apie skelbiamą Šiaurės Atlanto sutarties organizacijos konkursą pateikimo ir patikimumo deklaracijos išdavimo tvarkos aprašas  (toliau – Tvarkos aprašas) reglamentuoja informacijos apie skelbiamus Šiaurės Atlanto sutarties organizacijos (toliau – NATO) konkursus pateikimo, prašymo išduoti patikimumo deklaraciją ir kartu su juo teikiamų dokumentų pateikimo, nagrinėjimo, juridinių asmenų, norinčių dalyvauti NATO konkursuose finansinio, techninio, profesinio ir saugumo patikimumo įvertinimo, patikimumo deklaracijos išdavimo, taip pat patikimumo deklaracijų galiojimo panaikinimo ir informacijos apie patikimumo deklaracijos galiojimo panaikinimą pateikimo NATO konkursą rengiančiai institucijai ir juridiniam asmeniui, kuriam išduota patikimumo deklaracija, tvarką. 
2. Tvarkos apraše vartojamos sąvokos suprantamos taip, kaip jos apibrėžtos:
2.1. Lietuvos Respublikos patikimumo deklaracijų juridiniams asmenims, norintiems dalyvauti Šiaurės Atlanto sutarties organizacijos konkursuose, išdavimo pagrindų įstatyme (toliau – Įstatymas);
2.2. Lietuvos Respublikos valstybės ir tarnybos paslapčių įstatyme (toliau – Paslapčių įstatymas).

II SKYRIUS
INFORMACIJOS APIE SKELBIAMĄ NATO KONKURSĄ PATEIKIMAS

PIRMASIS SKIRSNIS
INFORMACIJOS APIE SKELBIAMĄ NATO KONKURSĄ, KURIO METU PATEIKIAMA NEĮSLAPTINTA INFORMACIJA, IR INFORMACIJOS APIE SKELBIAMĄ NATO KONKURSĄ, KURIO METU PATEIKIAMA NEĮSLAPTINTA INFORMACIJA, PAŽYMĖTA „NATO UNCLASSIFIED“, PATEIKIMAS

3. Informaciją apie skelbiamą NATO konkursą sudaro informacija apie NATO konkursą rengiančią instituciją, konkurso pavadinimas ir tikslas, konkurso sąlygos (biudžetas, trukmė, paraiškų teikimo tvarka, galutinis paraiškų pateikimo terminas), kvalifikacijos, finansinių, ekonominių ir techninių pajėgumų reikalavimai pareiškėjams ir (ar) konkurso techninė specifikacija bei kontaktinio asmens, kuris teiks duomenis apie NATO konkursą, duomenys (kontaktinio asmens pareigos, vardas ir pavardė, kontaktinis adresas, telefono ryšio numeris ir (ar) elektroninio pašto adresas). Informacija apie skelbiamą NATO konkursą Įgaliotos institucijos ir VšĮ „Versli Lietuva“ svetainėse skelbiama tol, kol nesibaigė galutinis paraiškų pateikimo terminas. 
4. Lietuvos Respublikos diplomatinės atstovybės ir (ar) Lietuvos Respublikos nuolatinė atstovybė prie Šiaurės Atlanto sutarties organizacijos (toliau – Lietuvos Respublikos nuolatinė atstovybė) informaciją apie skelbiamą NATO konkursą, kurio metu pateikiama neįslaptinta informacija, ar informaciją apie skelbiamą NATO konkursą, kurio metu pateikiama neįslaptinta informacija, pažymėta „NATO UNCLASSIFIED“, gautą tiesiogiai iš NATO konkursą rengiančios institucijos, ne vėliau kaip per vieną darbo dieną nuo informacijos gavimo elektroniniu paštu pateikia Lietuvos Respublikos Vyriausybės įgaliotai institucijai (toliau – Įgaliota institucija). 
5. Kai NATO konkursą, kurio metu pateikiama neįslaptinta informacija, ar informaciją apie skelbiamą NATO konkursą, kurio metu pateikiama neįslaptinta informacija, pažymėta „NATO UNCLASSIFIED“, rengia Lietuvos Respublikos krašto apsaugos ministerija, ji, vadovaudamasi 1996 m. sausio 12 d. NATO Infrastruktūros komiteto patvirtintų tarptautinių konkursų procedūrų (Dokumentas AC/4-D/2261) nustatyta tvarka bei terminais, informaciją apie skelbiamą NATO konkursą praneša užsienio valstybių, kurios yra Šiaurės Atlanto sutarties organizacijos narės, diplomatinėms atstovybėms, paskelbia Krašto apsaugos ministerijos interneto svetainėje ir ne vėliau kaip per vieną darbo dieną nuo informacijos šioms užsienio valstybių diplomatinėms atstovybėms pateikimo apie skelbiamą NATO konkursą elektroniniu paštu informuoja Įgaliotą instituciją. 
6. Jeigu informacijoje apie skelbiamą NATO konkursą nurodoma, kad Įgaliota institucija NATO konkursą rengiančiai institucijai turi pateikti juridinių asmenų, norinčių dalyvauti skelbiamame NATO konkurse, patikimumo deklaracijas arba patikimų juridinių asmenų sąrašą, Įgaliota institucija informacijoje, kuri turi būti paskelbta Tvarkos aprašo 8 punkte nurodyta tvarka arba pateikta juridiniam asmeniui Tvarkos aprašo 13 punkte nurodyta tvarka, nurodo, kad dalyvauti NATO konkurse galės tik tie juridiniai asmenys, kuriems bus išduota patikimumo deklaracija. 
7. Jeigu informacijoje apie skelbiamą NATO konkursą nurodoma data, iki kurios Įgaliota institucija NATO konkursą rengiančiai institucijai turi pateikti juridinių asmenų, norinčių dalyvauti skelbiamame NATO konkurse, patikimumo deklaracijas arba patikimų juridinių asmenų sąrašą, Įgaliota institucija, atsižvelgdama į Įstatymo 5 straipsnio 3 dalyje nustatytus prašymo išduoti patikimumo deklaraciją nagrinėjimo terminus, informacijoje, kuri turi būti paskelbta Tvarkos aprašo 8 punkte nurodyta tvarka arba pateikta juridiniam asmeniui Tvarkos aprašo 13 punkte nurodyta tvarka, nurodo galutinę datą, iki kurios juridiniai asmenys gali kreiptis su prašymu išduoti patikimumo deklaraciją. 
8. Įgaliota institucija, gavusi Tvarkos aprašo 3 punkte nurodytą informaciją apie skelbiamą NATO konkursą, kurio metu pateikiama neįslaptinta informacija, ir prireikus papildžiusi Tvarkos aprašo 6 ir 7 punktuose nurodyta informacija, ne vėliau kaip per vieną darbo dieną nuo informacijos gavimo skelbia šią informaciją Įgaliotos institucijos interneto svetainėje ir elektroniniu paštu informaciją apie skelbiamą NATO konkursą, kuri patalpinta Įgaliotos institucijos interneto svetainėje, persiunčia VšĮ „Versli Lietuva“. VšĮ „Versli Lietuva“, iš Įgaliotos institucijos gautą informaciją, ne vėliau kaip per vieną darbo dieną nuo jos gavimo paskelbia savo interneto svetainėje.
9. Jei NATO konkursą rengianti institucija Įgaliotai institucijai pateikia prašymą patvirtinti juridinio asmens finansinį, techninį, profesinį ir saugumo patikimumą, Įgaliota institucija elektroniniu paštu informuoja NATO konkursą rengiančios institucijos prašyme nurodytą juridinį asmenį, kad Įgaliotai institucijai yra pateiktas prašymas patvirtinti šio juridinio asmens patikimumą ir informuoja apie patikimumo deklaracijos išdavimo tvarką.
10. Jeigu NATO konkursą rengiančios institucijos informacijoje apie skelbiamą NATO konkursą yra nustatytas juridinių asmenų, norinčių dalyvauti skelbiamame NATO konkurse, patikimumo deklaracijų, patikimų juridinių asmenų sąrašo arba Įgaliotos institucijos patvirtinimo dėl juridinio asmens finansinio, techninio, profesinio ir saugumo patikimumo pateikimo terminas ir Įgaliota institucija informaciją apie skelbiamą NATO konkursą gauna pasibaigus šiam terminui arba, kai terminas yra per trumpas, kad prašymas išduoti patikimumo deklaraciją būtų išnagrinėtas Įstatymo 5 straipsnio 3 dalyje nustatytais terminais, informacija apie skelbiamą NATO konkursą Įgaliotos institucijos ir VšĮ „Versli Lietuva“ interneto svetainėse neskelbiama.
11. Įgaliota institucija, gavusi informaciją apie skelbiamą NATO konkursą, kurio metu pateikiama neįslaptinta informacija, pažymėta „NATO UNCLASSIFIED“, ne vėliau kaip per vieną darbo dieną nuo informacijos gavimo skelbia Įgaliotos institucijos interneto svetainėje NATO konkurso pavadinimą ir, jeigu informacijoje apie skelbiamą NATO konkursą yra pateikiama, nuorodą į NATO konkursą rengiančios institucijos interneto puslapyje pateiktą informaciją apie skelbiamą NATO konkursą. 
12. Juridiniai asmenys, norintys gauti informaciją apie skelbiamą NATO konkursą, kurio metu pateikiama neįslaptinta informacija, pažymėta „NATO UNCLASSIFIED“, informuoja Įgaliotą instituciją elektroniniu paštu ir nurodo savo elektroninio pašto adresą, kuriuo galima siųsti informaciją apie NATO konkursą. 
13. Įgaliota institucija ne vėliau kaip per vieną darbo dieną nuo juridinio asmens elektroninio laiško gavimo išsiunčia informaciją apie skelbiamą NATO konkursą nurodytu elektroniniu paštu. Juridiniam asmeniui siunčiamoje informacijoje apie skelbiamą NATO konkursą, kurio metu pateikiama neįslaptinta informacija, pažymėta „NATO UNCLASSIFIED“, taip pat nurodoma, kad informacija, pažymėta „NATO UNCLASSIFIED“, nėra įslaptinta, tačiau su ja gali susipažinti tik fiziniai ir juridiniai asmenys, kuriems tai reikalinga su NATO susijusiais tarnybiniais tikslais.

ANTRASIS SKIRSNIS
INFORMACIJOS APIE SKELBIAMĄ NATO KONKURSĄ, KURIO METU PATEIKIAMA ĮSLAPTINTA INFORMACIJA, ŽYMIMA SLAPTUMO ŽYMOMIS „VISIŠKAI SLAPTAI“, „SLAPTAI, „KONFIDENCIALIAI“, „RIBOTO NAUDOJIMO“, PATEIKIMAS

14. Lietuvos Respublikos diplomatinės atstovybės ir (ar) Lietuvos Respublikos nuolatinė atstovybė informaciją apie skelbiamą NATO konkursą, kurio metu pateikiama įslaptinta informacija, pažymėta slaptumo žymomis „Visiškai slaptai“ („COSMIC TOP SECRET“ atitikmeniu), „Slaptai“ („NATO SECRET“ atitikmeniu), „Konfidencialiai“ („NATO CONFIDENTIAL“ atitikmeniu) ar „Riboto naudojimo“ („NATO RESTRICTED“ atitikmeniu) (toliau – įslaptinta informacija), gautą tiesiogiai iš NATO konkursą rengiančios institucijos, ne vėliau kaip per vieną darbo dieną nuo informacijos gavimo, laikydamosi Paslapčių įstatyme nustatytų reikalavimų, pateikia Įgaliotai institucijai.  
15. Kai NATO konkursą, kurio metu pateikiama įslaptinta informacija, rengia Krašto apsaugos ministerija, ji, vadovaudamasi 1996 m. sausio 12 d. NATO Infrastruktūros komiteto patvirtintų tarptautinių konkursų procedūrų (Dokumentas AC/4-D/2261) nustatyta tvarka bei terminais, informaciją apie skelbiamą NATO konkursą praneša užsienio valstybių, kurios yra Šiaurės Atlanto sutarties organizacijos narės, diplomatinėms atstovybėms ir ne vėliau kaip per vieną darbo dieną nuo šios informacijos užsienio valstybių diplomatinėms atstovybėms pateikimo, laikydamasi Paslapčių įstatyme nustatytų reikalavimų, pateikia ją Įgaliotai institucijai. 
16. Jeigu informacijoje apie skelbiamą NATO konkursą, kurio metu pateikiama įslaptinta informacija, nurodoma, kad juridinis asmuo, norintis dalyvauti skelbiamame NATO konkurse, turi NATO konkursą rengiančiai institucijai pateikti juridinių asmenų, norinčių dalyvauti skelbiamame NATO konkurse, patikimumo deklaracijas, patikimų juridinių asmenų sąrašą arba NATO konkursą rengiančios institucijos prašymu patvirtinti juridinio asmens finansinį, techninį, profesinį ir saugumo patikimumą, Įgaliota institucija, Tvarkos aprašo 19 punkte nurodyta tvarka teikdama informaciją apie skelbiamą NATO konkursą, nurodo, kad dalyvauti NATO konkurse galės tik tie juridiniai asmenys, kuriems bus išduota patikimumo deklaracija. 
17. Jeigu informacijoje apie skelbiamą NATO konkursą, kurio metu pateikiama įslaptinta informacija, nurodoma data, iki kada Įgaliota institucija NATO konkursą rengiančiai institucijai turi pateikti juridinių asmenų, norinčių dalyvauti skelbiamame NATO konkurse, patikimumo deklaracijas, patikimų juridinių asmenų sąrašą arba NATO konkursą rengiančios institucijos prašymu patvirtinti juridinio asmens finansinį, techninį, profesinį ir saugumo patikimumą, Įgaliota institucija, atsižvelgdama į Įstatymo 5 straipsnio 3 dalyje nustatytus prašymo išduoti patikimumo deklaraciją nagrinėjimo terminus, informacijoje apie skelbiamą NATO konkursą, kuri teikiama Tvarkos aprašo 19 punkte nurodyta tvarka, taip pat nurodo galutinę datą, iki kurios juridiniai asmenys gali kreiptis su prašymu išduoti patikimumo deklaraciją.
18. Įgaliota institucija, gavusi informaciją apie skelbiamą NATO konkursą, kurio metu pateikiama įslaptinta informacija, ne vėliau kaip per tris darbo dienas nuo jos gavimo Įgaliotos institucijos nustatyta tvarka turi atrinkti juridinius asmenis, kurie turi galiojantį Paslapčių įstatyme nustatyta tvarka išduotą tiekėjo patikimumo pažymėjimą ir vykdo su NATO konkurso objektu susijusių sričių veiklą. Jei skelbiamas NATO konkursas, kurio metu pateikiama įslaptinta informacija, žymima slaptumo žyma „Riboto naudojimo“ („NATO RESTRICTED“ atitikmeniu), Įgaliota institucija taip pat atrenka juridinius asmenis, kurie turi galiojančią Paslapčių įstatyme nustatyta tvarka išduotą įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančią pažymą ir kurie vykdo veiklą su NATO konkurso objektu susijusiose srityse. 
19. Įgaliota institucija nedelsdama, bet ne vėliau kaip per vieną darbo dieną nuo duomenų apie juridinius asmenis, kurie turi galiojantį atitinkamą Paslapčių įstatyme nustatyta tvarka išduotą tiekėjo patikimumo pažymėjimą ir, jei skelbiamas NATO konkursas, kurio metu pateikiama įslaptinta informacija, žymima slaptumo žyma „Riboto naudojimo“ („NATO RESTRICTED“ atitikmeniu), įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančią pažymą ir vykdo veiklą su NATO konkurso objektu susijusiose srityse, atrinkimo, elektroniniu paštu individualiai informuoja kiekvieną Tvarkos aprašo 18 punkte nustatyta tvarka atrinktą juridinį asmenį, kad yra paskelbtas NATO konkursas, pateikia informaciją apie susipažinimo su šio konkurso sąlygomis tvarką ir informuoja, kad su informacija apie konkursą Įgaliotoje institucijoje gali susipažinti tie juridinio asmens įgalioti asmenys, kuriems yra išduotas atitinkamo lygio leidimas dirbti ar susipažinti su įslaptinta informacija. Kartu pateikiama informacija, kad juridinio asmens, nusprendusio dalyvauti NATO konkurse, darbuotojai, kurie dirbs ir (arba) susipažins su įslaptinta informacija, turės Paslapčių įstatymo nustatyta tvarka gauti leidimą dirbti ar susipažinti su įslaptinta informacija, šio juridinio asmens patalpos, jei jose turės būti dirbama su įslaptinta informacija, turės būti Paslapčių įstatymo nustatyta tvarka pripažintos tinkamomis saugoti įslaptintą informaciją ar su ja dirbti, o įslaptinta informacija turės būti apdorojama Paslapčių įstatymo nustatyta tvarka įteisintose įslaptintos informacijos ryšių ir informacinėse sistemose.
20. Įgaliota institucija privalo įsitikinti, kad juridinio asmens įgalioti asmenys, ketinantys susipažinti su informacija apie NATO konkursą, turi Paslapčių įstatymo nustatyta tvarka išduotus galiojančius atitinkamo lygio leidimus dirbti ar susipažinti su įslaptinta informacija. 
21. Juridiniam asmeniui nelaimėjus NATO konkurso, kurio metu pateikta įslaptinta informacija, ar atsisakius jame dalyvauti ar tęsti dalyvavimą, visa jam pateikta įslaptinta informacija apie skelbiamą NATO konkursą privalo būti grąžinta Įgaliotai institucijai, o juridinio asmens įgalioti asmenys ir darbuotojai, kurie tiesiogiai ar netiesiogiai buvo susiję su NATO konkursu, privalo saugoti sužinotą įslaptintą informaciją Paslapčių įstatymo nustatyta tvarka.

III SKYRIUS
Prašymas IŠDUOTI PATIKIMUMO DEKLARACIJĄ ir KARTU SU juo TEIKIAMi DOKUMENTai, DUOMENis IR INFORMACIJa

22. Juridinis asmuo, pageidaujantis gauti patikimumo deklaraciją, Įgaliotai institucijai elektroninėmis priemonėmis arba tiesiogiai, registruotu paštu ar per pasiuntinių paslaugų teikėjus turi pateikti:
22.1.  juridinio asmens valdymo organo arba kito asmens, kai taip nustatyta įstatymuose ar juridinio asmens steigimo dokumentuose (toliau – juridinio asmens vadovas), ar jo įgalioto asmens pasirašytą prašymą išduoti patikimumo deklaraciją, užpildytą pagal Tvarkos aprašo priede pateiktą formą. Jei juridinis asmuo neturi tiekėjo patikimumo pažymėjimo, prašyme privalo būti pateikta informacija apie visus turinčius ne mažiau kaip 1/3 balsų dalyvių susirinkime juridinio asmens dalyvius (juridinio asmens pavadinimą, kodą, fizinio asmens vardą, pavardę, asmens kodą), juridinio asmens vadovą, juridinio asmens valdymo organo narius, vyriausiąjį buhalterį ar apskaitą tvarkančio struktūrinio padalinio vadovą (asmens vardą, pavardę, asmens kodą) arba apskaitą tvarkančio kito juridinio asmens duomenis (juridinio asmens pavadinimą, kodą) (toliau – su juridiniu asmeniu susiję asmenys).
22.2. patvirtintas licencijų (leidimų, liudijimų, teikimų, atestatų, sprendimų, sertifikatų, pažymėjimų), išskyrus Lietuvos Respublikos viešojo administravimo subjektų išduotų licencijų, kurios paskelbtos Licencijų informacinėje sistemoje, ir kitų dokumentų, įrodančių teisę verstis atitinkama veikla, kopijas;
22.3. jeigu juridinis asmuo veiklą vykdo trumpiau nei 1 metus – laisvos formos ataskaitos išrašus ar kitus dokumentus, rodančius juridinio asmens bendrą apyvartą per laikotarpį nuo juridinio asmens įregistravimo dienos;
22.4. jeigu su juridiniu asmeniu susiję asmenys nuolat gyvena ne Lietuvos Respublikoje, o kitoje Europos Sąjungos ar NATO valstybėje narėje ar valstybėse, pasirašiusiose Europos ekonominės erdvės sutartį, arba valstybėse, su kuriomis Lietuvos Respublika yra sudariusi sutartis dėl įslaptintos informacijos abipusės apsaugos, – pažymos apie deklaruotą gyvenamąją vietą kopiją.

IV SKYRIUS
PRAŠYMŲ IŠDUOTI PATIKIMUMO DEKLARACIJĄ PATEIKIMAS, NAGRINĖJIMAS IR IŠDAVIMAS 

23. Kiekvieną prašymo išduoti patikimumo deklaraciją ir kartu su prašymu išduoti patikimumo deklaraciją teikiamų dokumentų (toliau – pateiktas prašymas) lapą pasirašo (teikiant elektroninėmis priemonėmis – prašymą išduoti patikimumo deklaraciją ir kartu su juo teikiamus dokumentus bendrai pasirašo saugiu elektroniniu parašu) ir už kartu su prašymu išduoti patikimumo deklaraciją teikiamų dokumentų, duomenų ir informacijos tikrumą bei teisingumą atsako juos teikiantis juridinio asmens vadovas ar jo įgaliotas asmuo. Kiekvienas pateikto prašymo lapas turi būti sunumeruotas.
24. Juridinio asmens pateiktas prašymas nagrinėjamas Įstatymo 5 ir 6 straipsniuose bei šiame skyriuje nustatyta tvarka.
25. Jei juridinis asmuo pateikia netinkamai įformintą prašymą arba ne visus kartu su prašymu reikalaujamus dokumentus, duomenis ir informaciją, Įgaliota institucija ne vėliau kaip per vieną darbo dieną nuo pateikto prašymo gavimo Įgaliotoje institucijoje dienos prašyme išduoti patikimumo deklaraciją nurodytu būdu informuoja juridinį asmenį apie prašymo išduoti patikimumo deklaraciją nenagrinėjimą ir nurodo pateikto prašymo ir (ar) kartu pateiktų dokumentų, duomenų ir informacijos trūkumus bei terminą, per kurį turi būti ištaisyti nustatyti trūkumai.
26. Esant Įstatymo 5 straipsnio 7 dalyje nurodytoms aplinkybėms, Įgaliota institucija prašyme išduoti patikimumo deklaraciją nurodytu būdu ne vėliau kaip per vieną darbo dieną nuo prašymo išduoti patikimumo deklaraciją gavimo Įgaliotoje institucijoje dienos informuoja juridinį asmenį apie prašymo išduoti patikimumo deklaraciją nenagrinėjimą ir nurodo nenagrinėjimo motyvus.
27. Įgaliota institucija, siekdama įvertinti juridinio asmens atitiktį Įstatymo 3 straipsnio 1 dalyje nustatytiems patikimumo deklaracijos išdavimo pagrindams, ne vėliau kaip per vieną darbo dieną nuo tinkamai įforminto pateikto prašymo gavimo dienos patikrina duomenis ir informaciją, reikalingą juridinio asmens atitikčiai Įstatymo 3 straipsnio 1 dalyje nustatytiems patikimumo deklaracijos išdavimo pagrindams įvertinti, kartu su prašymu pateiktuose dokumentuose, taip pat atitinkamuose valstybės ir (ar) žinybiniuose registruose, valstybės ir (ar) savivaldybių informacinėse sistemose arba, jeigu Įgaliota institucija negali gauti reikiamų duomenų ir informacijos iš atitinkamų valstybės ir (ar) žinybinių registrų, valstybės ir (ar) savivaldybių informacinių sistemų, raštu išsiunčia paklausimą dėl atitinkamų duomenų ir informacijos pateikimo tokius duomenis ir informaciją tvarkančioms valstybės institucijoms, valstybės įstaigoms, valstybės įmonėms, viešosioms įstaigoms ar savivaldybių įmonėms ir įstaigoms (toliau – viešieji subjektai). 
28. Duomenis ir informaciją, reikalingą juridinio asmens atitikčiai Įstatymo 3 straipsnio 1 dalyje nustatytiems patikimumo deklaracijos išdavimo pagrindams įvertinti, teikia:
28.1. Viešųjų pirkimų tarnyba – dėl Įstatymo 3 straipsnio 1 dalies 8 punkto;
28.2. valstybės įmonė Registrų centras – dėl Įstatymo 3 straipsnio 1 dalies 1, 3, 4 bei 6 punktų ir dėl Įstatymo 3 straipsnio 1 dalies 7 punkto pagal Lietuvos Respublikos viešųjų pirkimų, atliekamų gynybos ir saugumo srityje, įstatymo 34 straipsnio 2 dalies 1 ir 2 punktus;
28.3. Valstybės saugumo departamentas – dėl Įstatymo 3 straipsnio 1 dalies 2 punkto 
b ir c papunkčių;
28.4. Lietuvos Respublikos užsienio reikalų ministerija – dėl 3 straipsnio 1 dalies 2 punkto d papunkčio;
28.5. Informatikos ir ryšių departamentas prie Lietuvos Respublikos vidaus reikalų ministerijos – dėl Įstatymo 3 straipsnio 1 dalies 2 punkto a papunkčio ir dėl Įstatymo 3 straipsnio 1 dalies 7 punkto pagal Lietuvos Respublikos viešųjų pirkimų, atliekamų gynybos ir saugumo srityje, įstatymo 34 straipsnio 1 dalį ir 2 dalies 3 punktą;
28.6. Lietuvos Respublikos ekonomikos ir inovacijų ministerija – dėl Įstatymo 3 straipsnio 1 dalies 5 punkto;
28.7. Antrasis operatyvinių tarnybų departamentas prie Krašto apsaugos ministerijos – dėl Įstatymo 3 straipsnio 1 dalies 2 punkto b ir c papunkčių;
28.8. Valstybinio socialinio draudimo fondo valdyba prie Socialinės apsaugos ir darbo ministerijos – dėl Įstatymo 3 straipsnio 1 dalies 7 punkto pagal Lietuvos Respublikos viešųjų pirkimų, atliekamų gynybos ir saugumo srityje, įstatymo 34 straipsnio 2 dalies 6 punktą;
28.9. Valstybinė mokesčių inspekcija prie Lietuvos Respublikos finansų ministerijos – dėl Įstatymo 3 straipsnio 1 dalies 7 punkto pagal Lietuvos Respublikos viešųjų pirkimų, atliekamų gynybos ir saugumo srityje, įstatymo 34 straipsnio 2 dalies 7 punktą;
28.10. Kiti viešieji subjektai – dėl duomenų ir informacijos, reikalingos juridinio asmens atitikčiai Įstatymo 3 straipsnio 1 dalyje nustatytiems patikimumo deklaracijos išdavimo pagrindams įvertinti, kurių netvarko 28.1–28.9 papunkčiuose paminėti viešieji subjektai.
29. Duomenis ir informaciją Tvarkos aprašo 28 punkte nurodyti viešieji subjektai Įgaliotai institucijai pateikia ne vėliau kaip per tris darbo dienas nuo Įgaliotos institucijos prašymo gavimo dienos.
30. Įgaliota institucija Įstatymo 6 straipsnio 1 dalyje nustatytu atveju, ne vėliau kaip per vieną darbo dieną nuo visų duomenų ir informacijos, reikalingų įvertinti juridinio asmens atitiktį Įstatymo 3 straipsnio 1 dalyje nustatytiems patikimumo deklaracijos išdavimo pagrindams, gavimo dienos išsiunčia raštą kartu su tinkamai įforminto pateikto prašymo kopija bei gautais duomenimis ir informacija valstybės institucijoms, kurių atstovai yra paskirti Patikimumo deklaracijų išdavimo juridiniams asmenims, norintiems dalyvauti Šiaurės Atlanto sutarties organizacijos skelbiamuose konkursuose, klausimams spręsti komisijos (toliau – Komisija) nariais su prašymu pateikti išvadą dėl juridinio asmens atitikties Įstatymo 3 straipsnio 1 dalyje nustatytiems patikimumo deklaracijos išdavimo pagrindams.
31. Įgaliota institucija Įstatymo 5 straipsnio 4 dalyje nustatytu atveju ne vėliau kaip per vieną darbo dieną nuo tinkamai įforminto pateikto prašymo gavimo dienos išsiunčia raštą kartu su pateikto prašymo kopija valstybės institucijoms, kurių atstovai yra paskirti Komisijos nariais, kad jos pateiktų išvadas dėl juridinio asmens atitikties Įstatymo 3 straipsnio 1 dalyje nustatytiems patikimumo deklaracijos išdavimo pagrindams.
32. Valstybės institucija, kurios atstovas yra paskirtas Komisijos nariu, išnagrinėjusi Tvarkos aprašo 30 ir 31 punktuose nustatyta tvarka Įgaliotos institucijos pateiktus dokumentus bei duomenis ir informaciją, ne vėliau kaip per penkias darbo dienas nuo Įgaliotos institucijos rašto gavimo pateikia Įgaliotai institucijai išvadą dėl juridinio asmens atitikties Įstatymo 3 straipsnio 1 dalyje nustatytiems patikimumo deklaracijos išdavimo pagrindams. 
33. Įgaliota institucija ne vėliau kaip per vieną darbo dieną nuo valstybės institucijų, kurios atstovas yra paskirtas Komisijos nariu, išvadų gavimo teikia patikimumo deklaracijos išdavimo klausimą svarstyti Komisijai.
34. Įgaliota institucija patikimumo deklaraciją išduoda, kai:
34.1. nustatė, kad juridinis asmuo atitinka Įstatymo 3 straipsnio 1 dalyje nustatytus patikimumo deklaracijos išdavimo pagrindus;
34.2. Komisija po svarstymo pateikė išvadą, kad juridinis asmuo atitinka Įstatymo 3 straipsnio 1 dalyje nustatytus patikimumo deklaracijos išdavimo pagrindus.
35. Patikimumo deklaraciją pasirašo Įgaliotos institucijos vadovas arba jo įgaliotas asmuo. Išduotos patikimumo deklaracijos originalas lieka Įgaliotoje institucijoje. 
36. Įgaliota institucija ne vėliau kaip per vieną darbo dieną nuo patikimumo deklaracijos išdavimo arba sprendimo atsisakyti išduoti patikimumo deklaraciją prašyme išduoti patikimumo deklaraciją nurodytu būdu informuoja prašymą išduoti patikimumo deklaraciją pateikusį juridinį asmenį apie patikimumo deklaracijos išdavimą ir prideda patikimumo deklaracijos kopiją arba nurodo atsisakymo išduoti patikimumo deklaraciją motyvus ir prideda Įgaliotos institucijos sprendimo kopiją. 
37. Įgaliotos institucijos išduotos patikimumo deklaracijos kopiją Įgaliota institucija elektroniniu paštu ne vėliau kaip per vieną darbo dieną nuo patikimumo deklaracijos išdavimo išsiunčia NATO konkursą rengiančiai institucijai. 

V SKYRIUS
PATIKIMUMO DEKLARACIJOS GALIOJIMO PANAIKINIMAS IR INFORMACIJOS APIE PATIKIMUMO DEKLARACIJOS GALIOJIMO PANAIKINIMĄ PATEIKIMAS NATO KONKURSĄ RENGIANČIAI INSTITUCIJAI IR JURIDINIAM ASMENIUI, KURIAM IŠDUOTA PATIKIMUMO DEKLARACIJA

38. Tvarkos aprašo 28 punkte nurodyti viešieji subjektai bei NATO konkursą rengiančios institucijos privalo nedelsiant informuoti Įgaliotą instituciją, jei nustato, kad juridinis asmuo, kuriam išduota patikimumo deklaracija, neatitinka bent vieno Įstatymo 3 straipsnio 1 dalyje nustatyto patikimumo deklaracijos išdavimo pagrindo.
39. Įgaliota institucija, nustačiusi arba gavusi informaciją, kad juridinis asmuo, kuriam išduota patikimumo deklaracija, neatitinka bent vieno Įstatymo 3 straipsnio 1 dalyje nustatyto patikimumo deklaracijos išdavimo pagrindo, ne vėliau kaip per 3 darbo dienas priima sprendimą panaikinti patikimumo deklaracijos galiojimą.
40. Įgaliota institucija prašyme išduoti patikimumo deklaraciją nurodytu būdu informuoja juridinį asmenį apie patikimumo deklaracijos galiojimo panaikinimą ne vėliau kaip per vieną darbo dieną nuo sprendimo priėmimo dienos, nurodo patikimumo deklaracijos galiojimo panaikinimo motyvus ir prideda Įgaliotos institucijos sprendimo kopiją.
41. Įgaliota institucija elektroniniu paštu ne vėliau kaip per vieną darbo dieną nuo sprendimo panaikinti patikimumo deklaracijos galiojimą priėmimo informuoja NATO konkursą rengiančią instituciją apie patikimumo deklaracijos juridiniam asmeniui galiojimo panaikinimą.
[bookmark: part_8e0ba6613494431da65db97c569f5882][bookmark: part_7eeb8b65d7994600b5d6d90d110d03fc][bookmark: part_b77abbd41092453c850615520238e406][bookmark: part_c5a7a9a2e96f4388872d36c687d11939][bookmark: part_b19034f3a94a42f487d4d21597b717b1]
VI SKYRIUS
BAIGIAMOSIOS NUOSTATOS

42. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.
43. Tvarkos apraše nustatyta tvarka juridinio asmens pateikti asmenų duomenys tvarkomi šiais tikslais:
43.1. Įstatyme ir Tvarkos apraše nustatytos administracinės paslaugos, susijusios su patikimumo deklaracijos išdavimu, teikimo ir sprendimų priėmimo;
43.2. Įstatymo ir Įgaliotos institucijos priimtų administracinių sprendimų įgyvendinimo kontrolės.
44. Įgaliota institucija yra visų su patikimumo deklaracijų išdavimu susijusių Įstatymo ir Tvarkos apraše nustatyta tvarka surinktų asmens duomenų valdytoja, taip pat duomenų subjektų, valstybės, savivaldybės institucijų, įstaigų, kitų organizacijų, įmonių ir kitų juridinių asmenų, Europos Sąjungos institucijų, įstaigų, valstybių narių ir trečiųjų valstybių institucijų, įstaigų, kitų organizacijų, įmonių ir kitų juridinių asmenų, tarptautinių organizacijų asmens duomenų, Įgaliotai institucijai perduotų asmens duomenų tvarkytoja. 
45. Įstatymo ir Tvarkos apraše nustatyta tvarka surinkti dokumentai su asmens duomenimis ir dokumentai, gauti kaip prašymo išduoti patikimumo deklaraciją nagrinėjimo rezultatas, kuriuose yra nurodomi asmens duomenys, saugomi Lietuvos Respublikos dokumentų ir archyvų įstatyme nustatyta tvarka. 
46. Duomenų subjektų teisės, duomenų valdytojui tvarkant asmens duomenis, įgyvendinamos Įgaliotos institucijos nustatyta tvarka. Informacija apie asmens duomenų tvarkymą taip pat pateikiama Įgaliotos institucijos interneto svetainėje. 

Informacijos apie skelbiamą Šiaurės Atlanto sutarties organizacijos konkursą pateikimo ir patikimumo deklaracijos išdavimo Tvarkos aprašo priedas



(Prašymo išduoti patikimumo deklaraciją forma)



______________________________________________________________________________
(Juridinio asmens kodas ir pavadinimas)
______________________________________________________________________________
(Juridinio asmens duomenys (buveinės adresas, telefono ir (arba) fakso ryšio numeriai, elektroninio pašto ir (arba) interneto svetainės adresai)

Įgaliotai institucijai 

PRAŠYMAS IŠDUOTI PATIKIMUMO DEKLARACIJĄ

20___ m. ____________ ____ d. 

Prašau išduoti patikimumo deklaraciją dalyvauti paskelbtame NATO konkurse:
_____________________________________________________________________________________________________________________________________________________________________________________________________________________________________________ 
_______________________________________________________________________________ 
(NATO konkurso paskelbimo data, paskelbimo šaltinis, NATO konkurso pavadinimas, kita NATO konkursą konkretizuojanti informacija)

Kartu su prašymu išduoti patikimumo deklaraciją pateikiami šie dokumentai, duomenys ir informacija:
1. Duomenys ir informacija apie juridiniam asmeniui išduotus dokumentus:

	1.1.
	Tiekėjo patikimumo pažymėjimas
	
	

	
	
	
	(Dokumento išdavimo data ir numeris)


	1.2. Lietuvos Respublikos viešojo administravimo subjektų išduotos licencijos (leidimai, liudijimai, teikimai, atestatai, sprendimai, sertifikatai, pažymėjimai) ir kiti dokumentai, suteikiantys teisę versti atitinkama veikla, kurie paskelbti Licencijų informacinėje sistemoje:


	1.2.1
	
	 
	

	
	
	
	(Dokumento išdavimo data ir numeris)

	1.2.2
	
	
	

	
	
	
	(Dokumento išdavimo data ir numeris)

	1.2.3
	
	
	

	
	
	
	(Dokumento išdavimo data ir numeris)



2. Dokumentai ar jų kopijos:
2.1. patvirtintos licencijų (leidimų, liudijimų, teikimų, atestatų, sprendimų, sertifikatų, pažymėjimų) ir kitų dokumentų, įrodančių teisę verstis atitinkama veikla, išskyrus prašymo išduoti patikimumo deklaraciją 1.2 papunktyje nurodytus dokumentus, kopijos, ___________lapai;
2.2. laisvos formos ataskaitos išrašai ar kiti dokumentai, rodantys juridinio asmens bendrą apyvartą per laikotarpį nuo juridinio asmens įregistravimo dienos (pateikiama, kai juridinis asmuo, kita organizacija ar jų padalinys veiklą vykdo trumpiau nei 1 metus), ______________lapai;
2.3. pažymos apie deklaruotą gyvenamąją vietą kopija (pateikiama, jeigu su juridiniu asmeniu susiję asmenys nuolat[footnoteRef:1] gyvena ne Lietuvos Respublikoje, o kitoje Europos Sąjungos ar NATO valstybėje narėje ar valstybėse, pasirašiusiose Europos ekonominės erdvės sutartį, arba valstybėse, su kuriomis Lietuvos Respublika yra sudariusi sutartis dėl įslaptintos informacijos abipusės apsaugos), ______________lapai. [1:   - laikoma, kad fizinis asmuo šalyje gyvena nuolat, jei jis atitinka Lietuvos Respublikos gyventojų pajamų mokesčio įstatymo 4 straipsnyje nustatytus kriterijus.] 


3. Papildomi duomenys ir informacija (teikiama, jei prašymą išduoti patikimumo deklaraciją teikia juridinis asmuo, kuris neturi tiekėjo patikimumo pažymėjimo) apie: 
3.1. visus turinčius ne mažiau kaip 1/3 balsų dalyvių susirinkime juridinio asmens dalyvius, juridinio asmens vadovą, juridinio asmens valdymo organo narius, vyriausiąjį buhalterį ar apskaitą tvarkančio struktūrinio padalinio vadovą:
	
3.1.1.
	
	
	
	
	
	
	
	
	
	

	
	(Juridinio asmens kodas)
	
	(Juridinio asmens pavadinimas)
	
	(Fizinio asmens pareigos)
	
	(Fizinio asmens vardas ir pavardė)
	
	(Fizinio asmens kodas)
	

	
3.1.2.
	
	
	
	
	
	
	
	
	
	

	
	(Juridinio asmens kodas)
	
	(Juridinio asmens pavadinimas)
	
	(Fizinio asmens pareigos)
	
	(Fizinio asmens vardas ir pavardė)
	
	(Fizinio asmens kodas)
	

	
3.1.3.
	
	
	
	
	
	
	
	
	
	

	
	(Juridinio asmens kodas)
	
	(Juridinio asmens pavadinimas)
	
	(Fizinio asmens pareigos)
	
	(Fizinio asmens vardas ir pavardė)
	
	(Fizinio asmens kodas)
	



3.2. apskaitą tvarkantį kitą juridinį asmenį (teikiama, jei prašymą išduoti patikimumo deklaraciją teikiančio juridinio asmens, kitos organizacijos ar jų padalinio apskaitą tvarko kitas juridinis asmuo):
	
	
	
	

	
	(Juridinio asmens kodas)
	
	                       (Juridinio asmens pavadinimas)




Pateikdami šį prašymą patvirtiname, kad:
· pateikti dokumentai, duomenys ir informacija yra teisingi;
· [bookmark: _GoBack]mums yra žinoma, kad pateikti dokumentai, duomenis ir informacija bus tikrinami ir tvarkomi šio Tvarkos apraše nustatytais atvejais ir tvarka. 

Informaciją apie juridinio asmens atžvilgiu priimtus sprendimus prašau pateikti (tinkamą variantą pažymėti):

		šiuo adresu: ______________________________________________________;
	šiuo elektroninio pašto adresu: ________________________________________.





____________                                     ______________                             ___________________
     (Pareigos)                                                                      (Parašas)                                                              (Vardas ir pavardė)

____________
